Ericu950/Stoicheia-meter-silver huggingface dataset:
τὸ δὲ πάντων μέγιστον , ὡς ἐγὼ νομίζω , τῶν εἰρημένων ἐκεῖνό ἐστιν , ὅτι Λύσανδρος μὲν κατώρθου πάντα τῶν οἴκοι συναγωνιζομένων , Σύλλας δὲ φυγὰς ὢν καὶ κατεστασιασμένος ὑπὸ τῶν ἐχθρῶν , καθ ὃν χρόνον ἠλαύνετο μὲν αὐτοῦ γυνή , κατεσκάπτετο δὲ οἰκία , φίλοι δὲ ἀπέθνησκον , αὐτὸς ἐν Βοιωτίᾳ ταῖς ἀναριθμήτοις μυριάσι παρατασσόμενος καὶ κινδυνεύων ὑπὲρ τῆς πατρίδος , ἵστη τρόπαιον , καὶ Μιθριδάτῃ συμμαχίαν διδόντι καὶ δύναμιν ἐπὶ τοὺς ἐχθροὺς οὐδὲν οὐδαμῆ μαλακὸν ἐνέδωκεν οὐ δὲ φιλάνθρωπον , ἀλλ οὐ δὲ προσεῖπεν οὐ δὲ τὴν δεξιὰν ἐνέβαλε πρότερον ἢ πυθέσθαι παρόντος ὅτι καὶ τὴν Ἀσίαν ἀφίησι καὶ τὰς ναῦς παραδίδωσι καὶ τοῖς βασιλεῦσιν ἐξίσταται καὶ Βιθυνίας καὶ Καππαδοκίας .
ὧν οὐδὲν ὅλως δοκεῖ Σύλλας κάλλιον ἔργον οὐ δὲ ἀπὸ μείζονος εἰργάσθαι φρονήματος , ὅτι τὸ κοινὸν τοῦ οἰκείου πρόσθεν θέμενος , καὶ καθάπερ οἱ γενναῖοι κύνες οὐκ ἀνεὶς τὸ δῆγμα καὶ τὴν λαβὴν πρότερον ἢ τὸν ἀνταγωνιστὴν ἀπειπεῖν , τότε πρὸς τὴν τῶν ἰδίων ἄμυναν ὥρμησεν 0 1 .
ἐπὶ πᾶσι δὲ καὶ τὸ περὶ τὰς Ἀθήνας ἔχει τινὰ ῥοπὴν εἰς ἤθους σύγκρισιν εἴγε Σύλλας μὲν ὑπὲρ τῆς Μιθριδάτου δυνάμεως καὶ ἡγεμονίας πολεμήσασαν αὐτῷ τὴν πόλιν ἑλὼν ἐλευθέραν ἀφῆκε καὶ αὐτόνομον , Λύσανδρος δὲ τοσαύτης ἡγεμονίας καὶ ἀρχῆς ἐκπεσοῦσαν οὐκ ᾤκτειρεν , ἀλλὰ καὶ τὴν δημοκρατίαν ἀφελόμενος ὠμοτάτους αὐτῇ καὶ παρανόμους ἀπέδειξε τοὺς τυράννους .
ὥρα δὴ σκοπεῖν , μὴ οὐ πολὺ τ ἀληθοῦς διαμαρτάνωμεν ἀποφαινόμενοι πλέονα μὲν κατωρθωκέναι Σύλλαν , ἐλάττονα δὲ ἐξημαρτηκέναι Λύσανδρον , καὶ τῷ μὲν ἐγκρατείας καὶ σωφροσύνης , τῷ δὲ στρατηγίας καὶ ἀνδρείας ἀποδιδόντες τὸ πρωτεῖον .
περιπόλτας ὁ μάντις ἐκ Θετταλίας εἰς Βοιωτίαν Ὀφέλταν τὸν βασιλέα καὶ τοὺς ὑπ αὐτῷ λαοὺς καταγαγὼν γένος εὐδοκιμῆσαν ἐπὶ πολλοὺς χρόνους κατέλιπεν , οὗ τὸ πλεῖστον ἐν Χαιρωνείᾳ κατῴκησεν , ἣν πρώτην πόλιν ἔσχον ἐξελάσαντες τοὺς βαρβάρους .
οἱ μὲν οὖν πλεῖστοι τῶν ἀπὸ τοῦ γένους φύσει μάχιμοι καὶ ἀνδρώδεις γενόμενοι καταναλώθησαν ἐν ταῖς Μηδικαῖς ἐπιδρομαῖς καὶ τοῖς Γαλατικοῖς ἀγῶσιν ἀφειδήσαντες ἑαυτῶν ·
λείπεται δὲ παῖς ὀρφανὸς γονέων , ὄνομα Δάμων , παρωνύμιον δὲ Περιπόλτας , πολὺ δή τι καὶ σώματος κάλλει καὶ ψυχῆς φρονήματι τοὺς καθ αὑτὸν ὑπεραίρων νέους , ἄλλως δ ἀπαίδευτος καὶ σκληρὸς τὸ ἦθος 0 .
τούτου Ῥωμαῖος ἡγεμὼν σπείρας τινὸς ἐν Χαιρωνείᾳ διαχειμαζούσης ἐρασθεὶς ἄρτι τὴν παιδικὴν ἡλικίαν παρηλλαχότος , ὡς οὐκ ἔπειθε πειρῶν καὶ διδούς , δῆλος ἦν οὐκ ἀφεξόμενος βίας , ἅτε δὴ καὶ τῆς πατρίδος ἡμῶν τότε λυπρὰ πραττούσης καὶ διὰ μικρότητα καὶ πενίαν παρορωμένης .
τοῦτο δὴ δεδιὼς ὁ Δάμων , καὶ τὴν πεῖραν αὐτὴν δι ὀργῆς πεποιημένος , ἐπεβούλευε τῷ ἀνδρὶ καὶ συνίστη τῶν ἡλικιωτῶν τινας ἐπ αὐτόν , οὐ πολλοὺς ἕνεκα τοῦ λαθεῖν , ἀλλ οἱ σύμπαντες ἑκκαίδεκα γενόμενοι χρίονται μὲν αἰθάλῳ τὰ πρόσωπα νυκτός , ἐμπιόντες δὲ ἄκρατον ἅμ ἡμέρᾳ προσπίπτουσι τῷ Ῥωμαίῳ κατ ἀγορὰν θύοντι , καὶ καταβαλόντες αὐτόν τε καὶ τῶν περὶ αὐτὸν οὐκ ὀλίγους ἐκ τῆς πόλεως μετέστησαν .
γενομένης δὲ ταραχῆς ἡ τῶν Χαιρωνέων βουλὴ συνελθοῦσα θάνατον αὐτῶν κατέγνω ·
καὶ τοῦτο ἦν ὑπὲρ τῆς πόλεως ἀπολόγημα πρὸς τοὺς Ῥωμαίους .
ἑσπέρας δὲ τῶν ἀρχόντων , ὥσπερ ἔθος ἐστί , κοινῇ δειπνούντων οἱ περὶ τὸν Δάμωνα παρεισπεσόντες εἰς τὸ ἀρχεῖον ἀπέσφαξαν αὐτοὺς καὶ πάλιν ᾤχοντο φεύγοντες ἐκ τῆς πόλεως .
ἔτυχε δὲ περὶ τὰς ἡμέρας ἐκείνας Λεύκιος Λούκουλλος ἐπί τινα πρᾶξιν μετὰ δυνάμεως παρερχόμενος .
ἐπιστήσας δὲ τὴν πορείαν καὶ τῶν γεγονότων προσφάτων ὄντων ἐξέτασιν ποιησάμενος εὗρε τὴν πόλιν οὐδενὸς αἰτίαν , ἀλλὰ μᾶλλον συνηδικημένην ·
καὶ τοὺς στρατιώτας ἀναλαβὼν ἀπήγαγε μεθ ἑαυτοῦ .
τὸν δὲ Δάμωνα λῃστείαις καὶ καταδρομαῖς πορθοῦντα τὴν χώραν καὶ τῇ πόλει προσκείμενον ὑπηγάγοντο πρεσβείαις καὶ ψηφίσμασι φιλανθρώποις οἱ πολῖται , κατελθόντα δὲ γυμνασίαρχον κατέστησαν ·
εἶτ ἀλειφόμενον ἐν τῷ πυριατηρίῳ διέφθειραν .
ἐπὶ πολὺν δὲ χρόνον εἰδώλων τινῶν ἐν τῷ τόπῳ προφαινομένων καὶ στεναγμῶν ἐξακουομένων , ὡς οἱ πατέρες ἡμῶν λέγουσι , τὰς θύρας ἀνῳκοδόμησαν τοῦ πυριατηρίου ·
καὶ μέχρι νῦν οἱ τῷ τόπῳ γειτνιῶντες οἴονταί τινας ὄψεις καὶ φωνὰς ταραχώδεις φέρεσθαι .
τοὺς δ ἀπὸ τοῦ γένους αὐτοῦ  διασώζονται γὰρ ἔνιοι , μάλιστα τῆς Φωκίδος περὶ Στεῖριν , αἰολίζοντες  ἀσβολωμένους καλοῦσι διὰ τὸ τὸν Δάμωνα πρὸς τὸν φόνον ἀσβόλῳ χρισάμενον ἐξελθεῖν .
ἐπεὶ δ ἀστυγείτονες ὄντες Ὀρχομένιοι καὶ διάφοροι τοῖς Χαιρωνεῦσιν ἐμισθώσαντο Ῥωμαϊκὸν συκοφάντην , ὁ δ ὥσπερ ἑνὸς ἀνθρώπου τὸ τῆς πόλεως ὄνομα κατενεγκὼν ἐδίωκε φόνου τῶν ὑπὸ τοῦ Δάμωνος ἀνῃρημένων , ἡ δὲ κρίσις ἦν ἐπὶ τοῦ στρατηγοῦ τῆς Μακεδονίας  οὔπω γὰρ εἰς τὴν Ἑλλάδα Ῥωμαῖοι στρατηγοὺς διεπέμποντο  , οἱ λέγοντες ὑπὲρ τῆς πόλεως ἐπεκαλοῦντο τὴν Λουκούλλου μαρτυρίαν , γράψαντος δὲ τοῦ στρατηγοῦ πρὸς Λούκουλλον ἐκεῖνος ἐμαρτύρησε τ ἀληθῆ , καὶ τὴν δίκην οὕτως ἀπέφυγεν ἡ πόλις κινδυνεύουσα περὶ τῶν μεγίστων .
ἐκεῖνοι μὲν οὖν οἱ τότε σωθέντες εἰκόνα τοῦ Λουκούλλου λιθίνην ἐν ἀγορᾷ παρὰ τὸν Διόνυσον ἀνέστησαν , ἡμεῖς δ , εἰ καὶ πολλαῖς ἡλικίαις λειπόμεθα , τὴν μὲν χάριν οἰόμεθα διατείνειν καὶ πρὸς ἡμᾶς τοὺς νῦν ὄντας , εἰκόνα δὲ πολὺ καλλίονα νομίζοντες εἶναι τῆς τὸ σῶμα καὶ τὸ πρόσωπον ἀπομιμουμένης τὴν τὸ ἦθος καὶ τὸν τρόπον ἐμφανίζουσαν , ἀναληψόμεθα τῇ γραφῇ τῶν παραλλήλων βίων τὰς πράξεις τοῦ ἀνδρός , τ ἀληθῆ διεξιόντες .
ἀρκεῖ γὰρ ἡ τῆς μνήμης χάρις ·
ἀληθοῦς δὲ μαρτυρίας οὐ δ ἂν αὐτὸς ἐκεῖνος ἠξίωσε μισθὸν λαβεῖν ψευδῆ καὶ πεπλασμένην ὑπὲρ αὐτοῦ διήγησιν .
ὥσπερ γὰρ τοὺς τὰ καλὰ καὶ πολλὴν ἔχοντα χάριν εἴδη ζῳγραφοῦντας , ἂν προσῇ τι μικρὸν αὐτοῖς δυσχερές , ἀξιοῦμεν μή τε παραλιπεῖν τοῦτο τελέως μή τε ἐξακριβοῦν ·
τὸ μὲν γὰρ αἰσχράν , τὸ δ ἀνομοίαν παρέχεται τὴν ὄψιν 0 1 ·
οὕτως , ἐπεὶ χαλεπόν ἐστι , μᾶλλον δ ἴσως ἀμήχανον , ἀμεμφῆ καὶ καθαρὸν ἀνδρὸς ἐπιδεῖξαι βίον , ἐν τοῖς καλοῖς ἀναπληρωτέον ὥσπερ ὁμοιότητα τὴν ἀλήθειαν 0 1 .
τὰς δ ἐκ πάθους τινὸς ἢ πολιτικῆς ἀνάγκης ἐπιτρεχούσας ταῖς πράξεσιν ἁμαρτίας καὶ κῆρας ἐλλείμματα μᾶλλον ἀρετῆς τινος ἢ κακίας πονηρεύματα νομίζοντας οὐ δεῖ πάνυ προθύμως ἐναποσημαίνειν τῇ ἱστορίᾳ καὶ περιττῶς , ἀλλ ὥσπερ αἰδουμένους ὑπὲρ τῆς ἀνθρωπίνης φύσεως , εἰ καλὸν οὐδὲν εἰλικρινὲς οὐ δ ἀναμφισβήτητον εἰς ἀρετὴν ἦθος γεγονὸς ἀποδίδωσιν 0 .
ὁ δ οὖν Λούκουλλος ἐδόκει σκοποῦσιν ἡμῖν τῷ Κίμωνι παραβλητέος εἶναι .
πολεμικοὶ γὰρ ἀμφότεροι καὶ πρὸς τοὺς βαρβάρους λαμπροί , πρᾷοι δὲ τὰ πολιτικὰ καὶ μάλιστα τῶν ἐμφυλίων στάσεων ἀναπνοὴν ταῖς πατρίσι παρασχόντες , ἕκαστος δέ τις αὐτῶν στήσαντες τρόπαια καὶ νίκας ἀνελόμενοι περιβοήτους 0 .
οὔ τε γὰρ Ἑλλήνων Κίμωνος οὔ τε Ῥωμαίων Λουκούλλου πρότερος οὐδεὶς οὕτω μακρὰν πολεμῶν προῆλθεν , ἔξω λόγου τιθεμένων τῶν καθ Ἡρακλέα καὶ Διόνυσον , εἴ τέ τι Περσέως πρὸς Αἰθίοπας ἢ Μήδους καὶ Ἀρμενίους ἢ Ἰάσονος ἔργον ἀξιόπιστον ἐκ τῶν τότε χρόνων μνήμῃ φερόμενον εἰς τοὺς νῦν ἀφῖκται .
κοινὸν δέ πως αὐτῶν καὶ τὸ ἀτελὲς γέγονε τῆς στρατηγίας , ἑκατέρου μὲν συντρίψαντος , οὐδετέρου δὲ καταλύσαντος τὸν ἀνταγωνιστήν .
μάλιστα δ ἡ περὶ τὰς ὑποδοχὰς καὶ τὰς φιλανθρωπίας ταύτας ὑγρότης καὶ δαψίλεια καὶ τὸ νεαρὸν καὶ ἀνειμένον ἐν τῇ διαίτῃ παραπλήσιον ἐπ ἀμφοτέρων ἰδεῖν ὑπάρχει .
παραλείπομεν δ ἴσως καὶ ἄλλας τινὰς ὁμοιότητας , ἃς οὐ χαλεπὸν ἐκ τῆς διηγήσεως αὐτῆς συναγαγεῖν 0 .
κίμων ὁ Μιλτιάδου μητρὸς ἦν Ἡγησιπύλης , γένος Θρᾴττης , θυγατρὸς Ὀλόρου τοῦ βασιλέως , ὡς ἐν τοῖς Ἀρχελάου καὶ Μελανθίου ποιήμασιν εἰς αὐτὸν Κίμωνα γεγραμμένοις ἱστόρηται .
διὸ καὶ Θουκυδίδης ὁ ἱστορικὸς τοῖς περὶ Κίμωνα κατὰ γένος προσήκων Ὀλόρου τε πατρὸς ἦν , εἰς τὸν πρόγονον ἀναφέροντος τὴν ὁμωνυμίαν , καὶ τὰ χρυσεῖα περὶ τὴν Θρᾴκην ἐκέκτητο .
καὶ τελευτῆσαι μὲν ἐν τῇ Σκαπτῇ ὓλῃ  τοῦτο δ ἔστι τῆς Θρᾴκης χωρίον   λέγεται φονευθεὶς ἐκεῖ , μνῆμα δ αὐτοῦ τῶν λειψάνων εἰς τὴν Ἀττικὴν κομισθέντων ἐν τοῖς Κιμωνείοις δείκνυται παρὰ τὸν Ἐλπινίκης τῆς Κίμωνος ἀδελφῆς τάφον .
ἀλλὰ Θουκυδίδης μὲν Ἁλιμούσιος γέγονε τῶν δήμων , οἱ δὲ περὶ τὸν Μιλτιάδην Λακιάδαι 0 .
μιλτιάδης μὲν οὖν πεντήκοντα ταλάντων ὀφλὼν δίκην καὶ πρὸς τὴν ἔκτισιν εἱρχθεὶς ἐτελεύτησεν ἐν τῷ δεσμωτηρίῳ , Κίμων δὲ μειράκιον παντάπασιν ἀπολειφθεὶς μετὰ τῆς ἀδελφῆς ἔτι κόρης οὔσης καὶ ἀγάμου τὸν πρῶτον ἠδόξει χρόνον ἐν τῇ πόλει καὶ κακῶς ἤκουεν ὡς ἄτακτος καὶ πολυπότης καὶ τῷ πάππῳ Κίμωνι προσεοικὼς τὴν φύσιν , ὃν δι εὐήθειάν φασι Κοάλεμον προσαγορευθῆναι 0 .
στησίμβροτος δ ὁ Θάσιος περὶ τὸν αὐτὸν ὁμοῦ τι χρόνον τῷ Κίμωνι γεγονώς φησιν αὐτὸν οὔ τε μουσικὴν οὔ τε ἄλλο τι μάθημα τῶν ἐλευθερίων καὶ τοῖς Ἕλλησιν ἐπιχωριαζόντων ἐκδιδαχθῆναι , δεινότητός τε καὶ στωμυλίας Ἀττικῆς ὅλως ἀπηλλάχθαι , καὶ τῷ τρόπῳ πολὺ τὸ γενναῖον καὶ ἀληθὲς ἐνυπάρχειν , καὶ μᾶλλον εἶναι Πελοποννήσιον τὸ σχῆμα τῆς ψυχῆς τοῦ ἀνδρός , φαῦλον , ἄκομψον , τὰ μέγιστ ἀγαθόν , κατὰ τὸν Εὐριπίδειον Ἡρακλέα ·
ταῦτα γὰρ ἔστι τοῖς ὑπὸ τοῦ Στησιμβρότου γεγραμμένοις ἐπειπεῖν .
ἔτι δὲ νέος ὢν αἰτίαν ἔσχε πλησιάζειν τῇ ἀδελφῇ .
καὶ γὰρ οὐ δ ἄλλως τὴν Ἐλπινίκην εὔτακτόν τινα γεγονέναι λέγουσιν , ἀλλὰ καὶ πρὸς Πολύγνωτον ἐξαμαρτεῖν τὸν ζῳγράφον ·
καὶ διὰ τοῦτό φασιν ἐν τῇ Πεισιανακτείῳ τότε καλουμένῃ , Ποικίλῃ δὲ νῦν στοᾷ , γράφοντα τὰς Τρῳάδας τὸ τῆς Λαοδίκης ποιῆσαι πρόσωπον ἐν εἰκόνι τῆς Ἐλπινίκης 0 .
ὁ δὲ Πολύγνωτος οὐκ ἦν τῶν βαναύσων οὐ δ ἀπ ἐργολαβίας ἔγραφε τὴν στοάν , ἀλλὰ προῖκα , φιλοτιμούμενος πρὸς τὴν πόλιν , ὡς οἵ τε συγγραφεῖς ἱστοροῦσι καὶ Μελάνθιος ὁ ποιητὴς λέγει τὸν τρόπον τοῦτον ·
αὑτοῦ γὰρ δαπάναισι θεῶν ναοὺς ἀγοράν τε Κεκροπίαν κόσμησ ἡμιθέων ἀρεταῖς .
εἰσὶ δ οἳ τὴν Ἐλπινίκην οὐ κρύφα τῷ Κίμωνι , φανερῶς δὲ γημαμένην συνοικῆσαι λέγουσιν , ἀξίου τῆς εὐγενείας νυμφίου διὰ τὴν πενίαν ἀποροῦσαν ·
ἐπεὶ δὲ Καλλίας τῶν εὐπόρων τις Ἀθήνησιν ἐρασθεὶς προσῆλθε τὴν ὑπὲρ τοῦ πατρὸς καταδίκην ἐκτίνειν ἕτοιμος ὢν πρὸς τὸ δημόσιον , αὐτήν τε πεισθῆναι καὶ τὸν Κίμωνα τῷ Καλλίᾳ συνοικίσαι τὴν Ἐλπινίκην .
οὐ μὴν ἀλλὰ καὶ ὅλως φαίνεται τοῖς περὶ τὰς γυναῖκας ἐρωτικοῖς ὁ Κίμων ἔνοχος γενέσθαι .
καὶ γὰρ Ἀστερίας τῷ γένει Σαλαμινίας καὶ πάλιν Μνήστρας τινὸς ὁ ποιητὴς Μελάνθιος μνημονεύει πρὸς τὸν Κίμωνα παίζων δι ἐλεγείας , ὡς σπουδαζομένων ὑπ αὐτοῦ .
δῆλος δ ἐστὶ καὶ πρὸς Ἰσοδίκην τὴν Εὐρυπτολέμου μὲν θυγατέρα τοῦ Μεγακλέους , κατὰ νόμους δ αὐτῷ συμβιώσασαν ὁ Κίμων ἐμπαθέστερον διατεθεὶς καὶ δυσφορήσας ἀποθανούσης , εἴ τι δεῖ τεκμαίρεσθαι ταῖς γεγραμμέναις ἐπὶ παρηγορίᾳ τοῦ πένθους ἐλεγείαις πρὸς αὐτόν , ὧν Παναίτιος ὁ φιλόσοφος οἴεται ποιητὴν γεγονέναι τὸν φυσικὸν Ἀρχέλαον , οὐκ ἀπὸ τρόπου τοῖς χρόνοις εἰκάζων .
τὰ δ ἄλλα πάντα τοῦ ἤθους ἀγαστὰ καὶ γενναῖα τοῦ Κίμωνος 0 .
οὔ τε γὰρ τόλμῃ Μιλτιάδου λειπόμενος οὔ τε συνέσει Θεμιστοκλέους , δικαιότερος ἀμφοῖν ὁμολογεῖται γενέσθαι , καὶ ταῖς πολεμικαῖς οὐ δὲ μικρὸν ἀποδέων ἀρεταῖς ἐκείνων ἀμήχανον ὅσον ἐν ταῖς πολιτικαῖς ὑπερβαλέσθαι νέος ὢν ἔτι καὶ πολέμων ἄπειρος 0 1 .
ὅτε γὰρ τὸν δῆμον ἐπιόντων Μήδων Θεμιστοκλῆς ἔπειθε προέμενον τὴν πόλιν καὶ τὴν χώραν ἐκλιπόντα πρὸ τῆς Σαλαμῖνος ἐν ταῖς ναυσὶ τὰ ὅπλα θέσθαι καὶ διαγωνίσασθαι κατὰ θάλατταν , ἐκπεπληγμένων τῶν πολλῶν τὸ τόλμημα πρῶτος Κίμων ὤφθη διὰ τοῦ Κεραμεικοῦ φαιδρὸς ἀνιὼν εἰς τὴν ἀκρόπολιν μετὰ τῶν ἑταίρων ἵππου τινὰ χαλινὸν ἀναθεῖναι τῇ θεῷ , διὰ χειρῶν κομίζων , ὡς οὐδὲν ἱππικῆς ἀλκῆς , ἀλλὰ ναυμάχων ἀνδρῶν ἐν τῷ παρόντι τῆς πόλεως δεομένης .
ἀναθεὶς δὲ τὸν χαλινὸν καὶ λαβὼν ἐκ τῶν περὶ τὸν ναὸν κρεμαμένων ἀσπίδων , καὶ προσευξάμενος τῇ θεῷ , κατέβαινεν ἐπὶ θάλασσαν , οὐκ ὀλίγοις ἀρχὴ τοῦ θαρρεῖν γενόμενος .
ἦν δὲ καὶ τὴν ἰδέαν οὐ μεμπτός , ὡς Ἴων ὁ ποιητής φησιν , ἀλλὰ μέγας , οὔλῃ καὶ πολλῇ τριχὶ κομῶν τὴν κεφαλήν .
φανεὶς δὲ καὶ κατ αὐτὸν τὸν ἀγῶνα λαμπρὸς καὶ ἀνδρώδης ταχὺ δόξαν ἐν τῇ πόλει μετ εὐνοίας ἔσχεν , ἀθροιζομένων πολλῶν πρὸς αὐτὸν καὶ παρακαλούντων ἄξια τοῦ Μαραθῶνος ἤδη διανοεῖσθαι καὶ πράσσειν .
ὁρμήσαντα δ αὐτὸν ἐπὶ τὴν πολιτείαν ἄσμενος ὁ δῆμος ἐδέξατο , καὶ μεστὸς ὢν τοῦ Θεμιστοκλέους ἀνῆγε πρὸς τὰς μεγίστας ἐν τῇ πόλει τιμὰς καὶ ἀρχάς , εὐάρμοστον ὄντα καὶ προσφιλῆ τοῖς πολλοῖς διὰ πρᾳότητα καὶ ἀφέλειαν .
οὐχ ἥκιστα δὲ αὐτὸν ηὔξησεν Ἀριστείδης ὁ Λυσιμάχου , τὴν εὐφυΐαν ἐνορῶν τῷ ἤθει , καὶ ποιούμενος οἷον ἀντίπαλον πρὸς τὴν Θεμιστοκλέους δεινότητα καὶ τόλμαν 0 .
ἐπεὶ δὲ Μήδων φυγόντων ἐκ τῆς Ἑλλάδος ἐπέμφθη στρατηγός , κατὰ θάλατταν οὔπω τὴν ἀρχὴν Ἀθηναίων ἐχόντων , ἔτι δὲ Παυσανίᾳ τε καὶ Λακεδαιμονίοις ἑπομένων , πρῶτον μὲν ἐν ταῖς στρατείαις ἀεὶ παρεῖχε τοὺς πολίτας κόσμῳ τε θαυμαστοὺς καὶ προθυμίᾳ πολὺ πάντων διαφέροντας ·
ἔπειτα Παυσανίου τοῖς μὲν βαρβάροις διαλεγομένου περὶ προδοσίας καὶ βασιλεῖ γράφοντος ἐπιστολάς , τοῖς δὲ συμμάχοις τραχέως καὶ αὐθαδῶς προσφερομένου καὶ πολλὰ δι ἐξουσίαν καὶ ὄγκον ἀνόητον ὑβρίζοντος , ὑπολαμβάνων πράως τοὺς ἀδικουμένους καὶ φιλανθρώπως ἐξομιλῶν ἔλαθεν οὐ δι ὅπλων τὴν τῆς Ἑλλάδος ἡγεμονίαν , ἀλλὰ λόγῳ καὶ ἤθει παρελόμενος .
προσετίθεντο γὰρ οἱ πλεῖστοι τῶν συμμάχων ἐκείνῳ τε καὶ Ἀριστείδῃ τὴν χαλεπότητα καὶ ὑπεροψίαν τοῦ Παυσανίου μὴ φέροντες .
οἱ δὲ καὶ τούτους ἅμα προσήγοντο καὶ τοῖς ἐφόροις πέμποντες ἔφραζον , ὡς ἀδοξούσης τῆς Σπάρτης καὶ ταραττομένης τῆς Ἑλλάδος , ἀνακαλεῖν τὸν Παυσανίαν .
λέγεται δὲ παρθένον τινὰ Βυζαντίαν ἐπιφανῶν γονέων , ὄνομα Κλεονίκην , ἐπ αἰσχύνῃ τοῦ Παυσανίου μεταπεμπομένου , τοὺς μὲν γονεῖς ὑπ ἀνάγκης καὶ φόβου προέσθαι τὴν παῖδα , τὴν δὲ τῶν πρὸ τοῦ δωματίου δεηθεῖσαν ἀνελέσθαι τὸ φῶς , διὰ σκότους καὶ σιωπῆς τῇ κλίνῃ προσιοῦσαν ἤδη τοῦ Παυσανίου καθεύδοντος , ἐμπεσεῖν καὶ ἀνατρέψαι τὸ λυχνίον ἄκουσαν ·
τὸν δ ὑπὸ τοῦ ψόφου ταραχθέντα καὶ σπασάμενον τὸ παρακείμενον ἐγχειρίδιον , ὥς τινος ἐπ αὐτὸν ἐχθροῦ βαδίζοντος , πατάξαι καὶ καταβαλεῖν τὴν παρθένον , ἐκ δὲ τῆς πληγῆς ἀποθανοῦσαν αὐτὴν οὐκ ἐᾶν τὸν Παυσανίαν ἡσυχάζειν , ἀλλὰ νύκτωρ εἴδωλον αὐτῷ φοιτῶσαν εἰς τὸν ὕπνον ὀργῇ λέγειν τόδε τὸ ἡρῷον 0 ·
στεῖχε δίκης ἆσσον ·
μάλα τοι κακὸν ἀνδράσιν ὕβρις 0 .
ἐφ ᾧ καὶ μάλιστα χαλεπῶς ἐνεγκόντες οἱ σύμμαχοι μετὰ τοῦ Κίμωνος ἐξεπολιόρκησαν αὐτόν .
ὁ δ ἐκπεσὼν τοῦ Βυζαντίου καὶ τῷ φάσματι ταραττόμενος , ὡς λέγεται , κατέφυγε πρὸς τὸ νεκυομαντεῖον εἰς Ἡράκλειαν , καὶ τὴν ψυχὴν ἀνακαλούμενος τῆς Κλεονίκης παρῃτεῖτο τὴν ὀργήν .
ἡ δ εἰς ὄψιν ἐλθοῦσα ταχέως ἔφη παύσεσθαι τῶν κακῶν αὐτὸν ἐν Σπάρτῃ γενόμενον , αἰνιττομένη , ὡς ἔοικε , τὴν μέλλουσαν αὐτῷ τελευτήν .
ταῦτα μὲν οὖν ὑπὸ πολλῶν ἱστόρηται .
κίμων δέ , τῶν συμμάχων ἤδη προσκεχωρηκότων αὐτῷ , στρατηγὸς εἰς Θρᾴκην ἔπλευσε , πυνθανόμενος Περσῶν ἄνδρας ἐνδόξους καὶ συγγενεῖς βασιλέως Ἠϊόνα πόλιν παρὰ τῷ Στρυμόνι κειμένην ποταμῷ κατέχοντας ἐνοχλεῖν τοῖς περὶ τὸν τόπον ἐκεῖνον Ἕλλησι .
πρῶτον μὲν οὖν αὐτοὺς μάχῃ τοὺς Πέρσας ἐνίκησε καὶ κατέκλεισεν εἰς τὴν πόλιν ·
ἔπειτα τοὺς ὑπὲρ Στρυμόνα Θρᾷκας , ὅθεν αὐτοῖς ἐφοίτα σῖτος , ἀναστάτους ποιῶν καὶ τὴν χώραν παραφυλάττων ἅπασαν εἰς τοσαύτην ἀπορίαν τοὺς πολιορκουμένους κατέστησεν , ὥστε Βούτην τὸν βασιλέως στρατηγὸν ἀπογνόντα τὰ πράγματα τῇ πόλει πῦρ ἐνεῖναι καὶ συνδιαφθεῖραι μετὰ τῶν φίλων καὶ τῶν χρημάτων ἑαυτόν .
οὕτω δὲ λαβὼν τὴν πόλιν ἄλλο μὲν οὐδὲν ἀξιόλογον ὠφελήθη , τῶν πλείστων τοῖς βαρβάροις συγκατακαέντων , τὴν δὲ χώραν εὐφυεστάτην οὖσαν καὶ καλλίστην οἰκῆσαι παρέδωκε τοῖς Ἀθηναίοις .
καὶ τοὺς Ἑρμᾶς αὐτῷ τοὺς λιθίνους ὁ δῆμος ἀναθεῖναι συνεχώρησεν , ὧν ἐπιγέγραπται τῷ μὲν πρώτῳ ·
ἦν ἄρα κ ἀκεῖνοι ταλακάρδιοι , οἵ ποτε Μήδων παισὶν ἐπ Ἠϊόνι , Στρυμόνος ἀμφὶ ῥοάς , λιμόν τ αἴθωνα κρυερόν τ ἐπάγοντες Ἄρηα πρῶτοι δυσμενέων εὗρον ἀμηχανίην .
τῷ δὲ δευτέρῳ 0 ·
ἡγεμόνεσσι δὲ μισθὸν Ἀθηναῖοι τάδ ἔδωκαν ἀντ εὐεργεσίης καὶ μεγάλων ἀγαθῶν .
μᾶλλόν τις τάδ ἰδὼν καὶ ἐπεσσομένων ἐθελήσει ἀμφὶ περὶ ξυνοῖς πράγμασι δῆριν ἔχειν .
τῷ δὲ τρίτῳ 0 ·
ἔκ ποτε τῆσδε πόληος ἅμ Ἀτρείδῃσι Μενεσθεὺς ἡγεῖτο ζάθεον Τρωϊκὸν ἐς πεδίον ·
ὅν ποθ Ὅμηρος ἔφη Δαναῶν πύκα θωρηκτάων κοσμητῆρα μάχης ἔξοχον ὄντα μολεῖν .
οὕτως οὐδὲν ἀεικὲς Ἀθηναίοισι καλεῖσθαι κοσμηταῖς πολέμου τ ἀμφὶ καὶ ἠνορέης 0 .
ταῦτα καίπερ οὐδαμοῦ τὸ Κίμωνος ὄνομα δηλοῦντα τιμῆς ὑπερβολὴν ἔχειν ἐδόκει τοῖς τότε ἀνθρώποις .
οὔ τε γὰρ Θεμιστοκλῆς τοιούτου τινὸς οὔ τε Μιλτιάδης ἔτυχεν , ἀλλὰ τούτῳ γε θαλλοῦ στέφανον αἰτοῦντι Σωφάνης ὁ Δεκελεὺς ἐκ μέσου τῆς ἐκκλησίας ἀναστὰς ἀντεῖπεν , οὐκ εὐγνώμονα μέν , ἀρέσασαν δὲ τῷ δήμῳ τότε φωνὴν ἀφείς ·
ὅταν γάρ , ἔφη , μόνος ἀγωνισάμενος , ὦ Μιλτιάδη , νικήσῃς τοὺς βαρβάρους , τότε καὶ τιμᾶσθαι μόνος ἀξίου .
διὰ τί τοίνυν τὸ Κίμωνος ὑπερηγάπησαν ἔργον ;
ἢ ὅτι τῶν μὲν ἄλλων στρατηγούντων ὑπὲρ τοῦ μὴ παθεῖν ἠμύνοντο τοὺς πολεμίους , τούτου δὲ καὶ ποιῆσαι κακῶς ἠδυνήθησαν ἐπὶ τὴν ἐκείνων αὐτοὶ στρατεύσαντες , καὶ προσεκτήσαντο χώρας αὐτήν τε τὴν Ἠϊόνα καὶ τὴν Ἀμφίπολιν οἰκίσαντες ;
ὤικισαν δὲ καὶ Σκῦρον ἑλόντος Κίμωνος ἐξ αἰτίας τοιαύτης .
δόλοπες ᾤκουν τὴν νῆσον , ἐργάται κακοὶ γῆς ·
ληϊζόμενοι δὲ τὴν θάλασσαν ἐκ παλαιοῦ , τελευτῶντες οὐ δὲ τῶν εἰσπλεόντων παρ αὐτοὺς καὶ χρωμένων ἀπείχοντο ξένων , ἀλλὰ Θετταλούς τινας ἐμπόρους περὶ τὸ Κτήσιον ὁρμισαμένους συλήσαντες εἷρξαν .
ἐπεὶ δὲ διαδράντες ἐκ τῶν δεσμῶν οἱ ἄνθρωποι δίκην κατεδικάσαντο τῆς πόλεως Ἀμφικτυονικήν , οὐ βουλομένων τὰ χρήματα τῶν πολλῶν συνεκτίνειν , ἀλλὰ τοὺς ἔχοντας καὶ διηρπακότας ἀποδοῦναι κελευόντων , δείσαντες ἐκεῖνοι πέμπουσι γράμματα πρὸς Κίμωνα , κελεύοντες ἥκειν μετὰ τῶν νεῶν ληψόμενον τὴν πόλιν ὑπ αὐτῶν ἐνδιδομένην .
παραλαβὼν δ οὕτω τὴν νῆσον ὁ Κίμων τοὺς μὲν Δόλοπας ἐξήλασε καὶ τὸν Αἰγαῖον ἠλευθέρωσε , πυνθανόμενος δὲ τὸν παλαιὸν Θησέα τὸν Αἰγέως φυγόντα μὲν ἐξ Ἀθηνῶν εἰς Σκῦρον , αὐτοῦ δ ἀποθανόντα δόλῳ διὰ φόβον ὑπὸ Λυκομήδους τοῦ βασιλέως , ἐσπούδασε τὸν τάφον ἀνευρεῖν .
καὶ γὰρ ἦν χρησμὸς Ἀθηναίοις τὰ Θησέως λείψανα κελεύων ἀνακομίζειν εἰς ἄστυ καὶ τιμᾶν ὡς ἥρωα πρεπόντως , ἀλλ ἠγνόουν ὅπου κεῖται , Σκυρίων οὐχ ὁμολογούντων οὐ δ ἐώντων ἀναζητεῖν .
τότε δὴ πολλῇ φιλοτιμίᾳ τοῦ σηκοῦ μόγις ἐξευρεθέντος , ἐνθέμενος ὁ Κίμων εἰς τὴν αὑτοῦ τριήρη τὰ ὀστᾶ καὶ τ ἆλλα κοσμήσας μεγαλοπρεπῶς κατήγαγεν εἰς τὴν αὐτοῦ δι ἐτῶν σχεδὸν τετρακοσίων .
ἐφ ᾧ καὶ μάλιστα πρὸς αὐτὸν ἡδέως ὁ δῆμος ἔσχεν .
ἔθεντο δ εἰς μνήμην αὐτοῦ καὶ τὴν τῶν τραγῳδῶν κρίσιν ὀνομαστὴν γενομένην .
πρώτην γὰρ διδασκαλίαν τοῦ Σοφοκλέους ἔτι νέου καθέντος , Ἀψεφίων ὁ ἄρχων , φιλονεικίας οὔσης καὶ παρατάξεως τῶν θεατῶν , κριτὰς μὲν οὐκ ἐκλήρωσε τοῦ ἀγῶνος , ὡς δὲ Κίμων μετὰ τῶν συστρατήγων προελθὼν εἰς τὸ θέατρον ἐποιήσατο τῷ θεῷ τὰς νενομισμένας σπονδάς , οὐκ ἀφῆκεν αὐτοὺς ἀπελθεῖν , ἀλλ ὁρκώσας ἠνάγκασε καθίσαι καὶ κρῖναι δέκα ὄντας , ἀπὸ φυλῆς μιᾶς ἕκαστον .
ὁ μὲν οὖν ἀγὼν καὶ διὰ τὸ τῶν κριτῶν ἀξίωμα τὴν φιλοτιμίαν ὑπερέβαλε .
νικήσαντος δὲ τοῦ Σοφοκλέους λέγεται τὸν Αἰσχύλον περιπαθῆ γενόμενον καὶ βαρέως ἐνεγκόντα χρόνον οὐ πολὺν Ἀθήνησι διαγαγεῖν , εἶτ οἴχεσθαι δι ὀργὴν εἰς Σικελίαν , ὅπου καὶ τελευτήσας περὶ Γέλαν τέθαπται .
συνδειπνῆσαι δὲ τῷ Κίμωνί φησιν ὁ Ἴων παντάπασι μειράκιον ἥκων εἰς Ἀθήνας ἐκ Χίου παρὰ Λαομέδοντι ·
καὶ τῶν σπονδῶν γενομένων παρακληθέντος ᾆσαι , καὶ ἄσαντος οὐκ ἀηδῶς ἐπαινεῖν τοὺς παρόντας ὡς δεξιώτερον Θεμιστοκλέους 0 ·
ἐκεῖνον γὰρ ᾄδειν μὲν οὐ φάναι μαθεῖν οὐ δὲ κιθαρίζειν , πόλιν δὲ ποιῆσαι μεγάλην καὶ πλουσίαν ἐπίστασθαι ·
τ οὐντεῦθεν , οἷον εἰκὸς ἐν πότῳ , τοῦ λόγου ῥυέντος ἐπὶ τὰς πράξεις τοῦ Κίμωνος καὶ μνημονευομένων τῶν μεγίστων , αὐτὸν ἐκεῖνον ἓν διελθεῖν στρατήγημα τῶν ἰδίων ὡς σοφώτατον 0 1 .
ἐπεὶ γὰρ ἐκ Σηστοῦ καὶ Βυζαντίου πολλοὺς τῶν βαρβάρων αἰχμαλώτους λαβόντες οἱ σύμμαχοι τῷ Κίμωνι διανεῖμαι προσέταξαν , ὁ δὲ χωρὶς μὲν αὐτούς , χωρὶς δὲ τὸν περὶ τοῖς σώμασι κόσμον αὐτῶν ἔθηκεν , ᾐτιῶντο τὴν διανομὴν ὡς ἄνισον 0 .
ὁ δὲ τῶν μερίδων ἐκέλευσεν αὐτοὺς ἑλέσθαι τὴν ἑτέραν , ἣν δ ἂν ἐκεῖνοι καταλίπωσιν , ἀγαπήσειν Ἀθηναίους .
ἡροφύτου δὲ τοῦ Σαμίου συμβουλεύσαντος αἱρεῖσθαι τὰ Περσῶν μᾶλλον ἢ Πέρσας , τὸν μὲν κόσμον αὐτοὶ ἔλαβον , Ἀθηναίοις δὲ τοὺς αἰχμαλώτους ἀπέλιπον 0 .
καὶ τότε μὲν ὁ Κίμων ἀπῄει γελοῖος εἶναι δοκῶν διανομεύς , τῶν μὲν συμμάχων ψέλια χρυσᾶ καὶ μανιάκας καὶ στρεπτοὺς καὶ κάνδυας καὶ πορφύραν φερομένων , τῶν δ Ἀθηναίων γυμνὰ σώματα κακῶς ἠσκημένα πρὸς ἐργασίαν παραλαβόντων .
μικρὸν δὲ ὕστερον οἱ τῶν ἑαλωκότων φίλοι καὶ οἰκεῖοι καταβαίνοντες ἐκ Φρυγίας καὶ Λυδίας ἐλυτροῦντο μεγάλων χρημάτων ἕκαστον , ὥστε τῷ Κίμωνι τεσσάρων μηνῶν τροφὰς εἰς τὰς ναῦς ὑπάρξαι καὶ προσέτι τῇ πόλει χρυσίον οὐκ ὀλίγον ἐκ τῶν λύτρων περιγενέσθαι .
ἤδη δ εὐπορῶν ὁ Κίμων ἐφόδια τῆς στρατηγίας ἃ καλῶς ἀπὸ τῶν πολεμίων ἔδοξεν ὠφελῆσθαι κάλλιον ἀνήλισκεν εἰς τοὺς πολίτας .
τῶν τε γὰρ ἀγρῶν τοὺς φραγμοὺς ἀφεῖλεν , ἵνα καὶ τοῖς ξένοις καὶ τῶν πολιτῶν τοῖς δεομένοις ἀδεῶς ὑπάρχῃ λαμβάνειν τῆς ὀπώρας , καὶ δεῖπνον οἴκοι παρ αὐτῷ λιτὸν μέν , ἀρκοῦν δὲ πολλοῖς , ἐποιεῖτο καθ ἡμέραν , ἐφ ὃ τῶν πενήτων ὁ βουλόμενος εἰσῄει καὶ διατροφὴν εἶχεν ἀπράγμονα , μόνοις τοῖς δημοσίοις σχολάζων .
ὡς δ Ἀριστοτέλης φησίν , οὐχ ἁπάντων Ἀθηναίων , ἀλλὰ τῶν δημοτῶν αὐτοῦ Λακιαδῶν παρεσκευάζετο τῷ βουλομένῳ τὸ δεῖπνον .
αὐτῷ δὲ νεανίσκοι παρείποντο συνήθεις ἀμπεχόμενοι καλῶς , ὧν ἕκαστος , εἴ τις συντύχοι τῷ Κίμωνι τῶν ἀστῶν πρεσβύτερος ἠμφιεσμένος ἐνδεῶς , διημείβετο πρὸς αὐτὸν τὰ ἱμάτια ·
καὶ τὸ γινόμενον ἐφαίνετο σεμνόν .
οἱ δ αὐτοὶ καὶ νόμισμα κομίζοντες ἄφθονον παριστάμενοι τοῖς κομψοῖς τῶν πενήτων ἐν ἀγορᾷ σιωπῇ τῶν κερματίων ἐνέβαλλον εἰς τὰς χεῖρας .
ὧν δὴ καὶ Κρατῖνος ὁ κωμικὸς ἐν Ἀρχιλόχοις ἔοικε μεμνῆσθαι διὰ τούτων ·
κ ἀγὼ γὰρ ηὔχουν Μητρόβιος ὁ γραμματεὺς σὺν ἀνδρὶ θείῳ καὶ φιλοξενωτάτῳ καὶ πάντ ἀρίστῳ τῶν Πανελλήνων πρὸ τοῦ Κίμωνι λιπαρὸν γῆρας εὐωχούμενος αἰῶνα πάντα συνδιατρίψειν .
ὁ δὲ λιπὼν βέβηκε πρότερος .
ἔτι τοίνυν Γοργίας μὲν ὁ Λεοντῖνός φησι τὸν Κίμωνα τὰ χρήματα κτᾶσθαι μὲν ὡς χρῷτο , χρῆσθαι δὲ ὡς τιμῷτο , Κριτίας δὲ τῶν τριάκοντα γενόμενος ἐν ταῖς ἐλεγείαις εὔχεται ·
πλοῦτον μὲν Σκοπαδῶν , μεγαλοφροσύνην δὲ Κίμωνος , νίκας δ Ἀρκεσίλα τοῦ Λακεδαιμονίου 0 1 .
καίτοι Λίχαν γε τὸν Σπαρτιάτην ἀπ οὐδενὸς ἄλλου γινώσκομεν ἐν τοῖς Ἕλλησιν ὀνομαστὸν γενόμενον ἢ ὅτι τοὺς ξένους ἐν ταῖς γυμνοπαιδίαις ἐδείπνιζεν 0 ·
ἡ δὲ Κίμωνος ἀφθονία καὶ τὴν παλαιὰν τῶν Ἀθηναίων φιλοξενίαν καὶ φιλανθρωπίαν ὑπερέβαλεν .
οἱ μὲν γάρ , ἐφ οἷς ἡ πόλις μέγα φρονεῖ δικαίως , τό τε σπέρμα τῆς τροφῆς εἰς τοὺς Ἕλληνας ἐξέδωκαν ὑδάτων τε πηγαίων καὶ πυρὸς ἔναυσιν χρῄζουσιν ἀνθρώποις ἐδίδαξαν , ὁ δὲ τὴν μὲν οἰκίαν τοῖς πολίταις πρυτανεῖον ἀποδείξας κοινόν , ἐν δὲ τῇ χώρᾳ καρπῶν ἑτοίμων ἀπαρχὰς καὶ ὅσα ὧραι καλὰ φέρουσι χρῆσθαι καὶ λαμβάνειν ἅπαντα τοῖς ξένοις παρέχων , τρόπον τινὰ τὴν ἐπὶ Κρόνου μυθολογουμένην κοινωνίαν εἰς τὸν βίον αὖθις κατῆγεν .
οἱ δὲ ταῦτα κολακείαν ὄχλου καὶ δημαγωγίαν εἶναι διαβάλλοντες ὑπὸ τῆς ἄλλης ἐξηλέγχοντο τοῦ ἀνδρὸς προαιρέσεως ἀριστοκρατικῆς καὶ Λακωνικῆς οὔσης , ὅς γε καὶ Θεμιστοκλεῖ πέρα τοῦ δέοντος ἐπαίροντι τὴν δημοκρατίαν ἀντέβαινε μετ Ἀριστείδου , καὶ πρὸς Ἐφιάλτην ὕστερον χάριτι τοῦ δήμου καταλύοντα τὴν ἐξ Ἀρείου πάγου βουλὴν διηνέχθη , λημμάτων δὲ δημοσίων τοὺς ἄλλους πλὴν Ἀριστείδου καὶ Ἐφιάλτου πάντας ἀναπιμπλαμένους ὁρῶν , αὑτὸν ἀδέκαστον καὶ ἄθικτον ἐκ τῇ πολιτείᾳ δωροδοκίας καὶ πάντα προῖκα καὶ καθαρῶς πράττοντα καὶ λέγοντα διὰ τέλους παρέσχε .
λέγεταί γέ τοι Ῥοισάκην τινὰ βάρβαρον ἀποστάτην βασιλέως ἐλθεῖν μετὰ χρημάτων πολλῶν εἰς Ἀθήνας , καὶ σπαραττόμενον ὑπὸ τῶν συκοφαντῶν καταφυγεῖν πρὸς Κίμωνα , καὶ θεῖναι παρὰ τὴν αὔλειον αὐτοῦ φιάλας δύο , τὴν μὲν ἀργυρείων ἐμπλησάμενον Δαρεικῶν , τὴν δὲ χρυσῶν ·
ἰδόντα δὲ τὸν Κίμωνα καὶ μειδιάσαντα πυθέσθαι τοῦ ἀνθρώπου , πότερον αἱρεῖται Κίμωνα μισθωτὸν ἢ φίλον ἔχειν ·
τοῦ δὲ φήσαντος φίλον οὐκοῦν , φάναι , ταῦτ ἄπιθι μετὰ σεαυτοῦ κομίζων 0 ·
χρήσομαι γὰρ αὐτοῖς ὅταν δέωμαι φίλος γενόμενος .
ἐπεὶ δ οἱ σύμμαχοι τοὺς φόρους μὲν ἐτέλουν , ἄνδρας δὲ καὶ ναῦς ὡς ἐτάχθησαν οὐ παρεῖχον , ἀλλ ἀπαγορεύοντες ἤδη πρὸς τὰς στρατείας , καὶ πολέμου μὲν οὐδὲν δεόμενοι , γεωργεῖν δὲ καὶ ζῆν καθ ἡσυχίαν ἐπιθυμοῦντες , ἀπηλλαγμένων τῶν βαρβάρων καὶ μὴ διοχλούντων , οὔ τε τὰς ναῦς ἐπλήρουν οὔ τ ἄνδρας ἀπέστελλον , οἱ μὲν ἄλλοι στρατηγοὶ τῶν Ἀθηναίων προσηνάγκαζον αὐτοὺς ταῦτα ποιεῖν καὶ τοὺς ἐλλείποντας ὑπάγοντες δίκαις καὶ κολάζοντες ἐπαχθῆ τὴν ἀρχὴν καὶ λυπηρὰν ἐποίουν , Κίμων δὲ τὴν ἐναντίαν ὁδὸν ἐν τῇ στρατηγίᾳ πορευόμενος βίαν μὲν οὐδενὶ τῶν Ἑλλήνων προσῆγε , χρήματα δὲ λαμβάνων παρὰ τῶν οὐ βουλομένων στρατεύεσθαι καὶ ναῦς κενάς , ἐκείνους εἴα δελεαζομένους τῇ σχολῇ περὶ τὰ οἰκεῖα διατρίβειν , γεωργοὺς καὶ χρηματιστὰς ἀπολέμους ἐκ πολεμικῶν ὑπὸ τρυφῆς καὶ ἀνοίας γινομένους , τῶν δ Ἀθηναίων ἀνὰ μέρος πολλοὺς ἐμβιβάζων καὶ διαπονῶν ταῖς στρατείαις ἐν ὀλίγῳ χρόνῳ τοῖς παρὰ τῶν συμμάχων μισθοῖς καὶ χρήμασι δεσπότας αὐτῶν τῶν διδόντων ἐποίησε .
πλέοντας γὰρ αὐτοὺς συνεχῶς καὶ διὰ χειρὸς ἔχοντας ἀεὶ τὰ ὅπλα καὶ τρεφομένους καὶ ἀσκοῦντας ἐκ τῆς αὐτῶν ἀστρατείας ἐθισθέντες φοβεῖσθαι καὶ κολακεύειν , ἔλαθον ἀντὶ συμμάχων ὑποτελεῖς καὶ δοῦλοι γεγονότες .
καὶ μὴν αὐτοῦ γε τοῦ μεγάλου βασιλέως οὐδεὶς ἐταπείνωσε καὶ συνέστειλε τὸ φρόνημα μᾶλλον ἢ Κίμων 0 .
οὐ γὰρ ἀνῆκεν ἐκ τῆς Ἑλλάδος ἀπηλλαγμένον , ἀλλ ὥσπερ ἐκ ποδὸς διώκων , πρὶν διαπνεῦσαι καὶ στῆναι τοὺς βαρβάρους , τὰ μὲν ἐπόρθει καὶ κατεστρέφετο , τὰ δὲ ἀφίστη καὶ προσήγετο τοῖς Ἕλλησιν , ὥστε τὴν ἀπ Ἰωνίας Ἀσίαν ἄχρι Παμφυλίας παντάπασι Περσικῶν ὅπλων ἐρημῶσαι .
πυθόμενος δὲ τοὺς βασιλέως στρατηγοὺς μεγάλῳ στρατῷ καὶ ναυσὶ πολλαῖς ἐφεδρεύειν περὶ Παμφυλίαν , καὶ βουλόμενος αὐτοῖς ἄπλουν καὶ ἀνέμβατον ὅλως ὑπὸ φόβου τὴν ἐντὸς Χελιδονίων ποιήσασθαι θάλατταν , ὥρμησεν ἄρας ἀπὸ Κνίδου καὶ Τριοπίου διακοσίαις τριήρεσι , πρὸς μὲν τάχος ἀπ ἀρχῆς καὶ περιαγωγὴν ὑπὸ Θεμιστοκλέους ἄριστα κατεσκευασμέναις , ἐκεῖνος δὲ τότε καὶ πλατυτέρας ἐποίησεν αὐτὰς καὶ διάβασιν τοῖς καταστρώμασιν ἔδωκεν , ὡς ἂν ὑπὸ πολλῶν ὁπλιτῶν μαχιμώτεραι προσφέροιντο τοῖς πολεμίοις .